Ovo je automat za prodaju u Los Anđelesu.
Nalazi se u tržnom centru i prodaje riblja jaja.
To je automat za kavijar.
Ovo je Art-o-mat,
umetnički automat koji prodaje
male umetničke kreacije raznih umetnika,
obično na malim drvenim blokovima ili kutijama od šibica,
u ograničenom izdanju.
Ovo je Oliver Medvedik. On nije automat,
ali on je jedan od osnivača Dženspejsa,
biolaboratorije zajednice u Bruklinu, Njujork,
gde svako može da pohađa časove
i nauči stvari poput uzgajanja ešerihije koli koja svetli u mraku
ili kako da uzme DNK iz jagode.
U stvari, video sam Olivera pre oko godinu dana kako izdvaja DNK jagode
i to me je navelo na ovaj bizarni put
o kom ću vam govoriti sada.
Jer je DNK jagode vrlo očaravajući, jer je tako lep.
Nikada pre nisam razmišljao o DNK kao lepoj,
pre nego što sam je video u ovoj formi.
I dosta ljudi, posebno u umetničkoj zajednici,
se ne bave nužno naukom na ovaj način.
Odmah sam se pridružio Dženspejsu posle ovoga,
i pitao sam Olivera: „Ako možemo jagode,
možemo li da radimo i ljude?“
I nakon 10 minuta,
oboje smo je vrteli u bočicama i smišljali
protokol za izdvajanje ljudske DNK.
I počeo sam da radim ovo na svoju ruku,
ovako u stvari izgleda moja DNK.
Bio sam na večeri sa prijateljima, umetnicima,
i pričao sam im o ovom projektu,
i oni nisu verovali da stvarno može da se vidi DNK.
Onda sam rekao, u redu, hajdemo po neki pribor odmah.
I počeo sam da priređujem te bizarne večere kod mene petkom uveče
gde bi ljudi došli
i mi bismo radili DNK izdvajanje,
a ja bih ih snimao,
jer stvara vrstu smešnog portreta takođe.
(Smeh)
To su ljudi koji se obično
uopšte ne bave naukom.
To možete videti iz njihovih reakcija.
Ali postaju fascinirani
i bilo je zaista zanimljivo da gledam
kako ih nauka uzbuđuje.
Počeo sam da radim ovo redovno.
To je prilično čudna stvar da se radi petkom uveče,
ali ovo sam počeo da radim
i počeo sam da skupljam grupe
DNK mojih prijatelja u bočicama
i da ih kategorišem.
To je izgledalo ovako.
I navelo me je da razmislim o par stvari.
Prvo, ovo me je prilično podsećalo na moj zid na Fejsbuku.
Na neki način, stvorio sam genetičku mrežu,
genetičku društvenu mrežu.
Druga stvar, jednom je svratio prijatelj
i pogledao na moj sto i rekao: "Oh. Zašto su numerisani?
Da li je ova osoba veća retkost od one osobe?"
A ja nisam ni pomislio na to.
Samo su bili numerisani jer je to bio raspored po kom sam uzeo DNK.
Ali to me je nateralo da pomislim na skupljanje igračaka
i ovo što se sada dešava
u svetu igračaka s neobeleženim kutijama
i skupljanjem ovih retkih igračaka.
Kupite kutije. Niste sigurni šta je u njima.
Ali onda kada ih otvorite,
imate igračke različitog rariteta.
Mislio sam da je ovo zanimljivo.
Počeo sam da razmišljam o ovome, automatu za kavijar, Art-o-matu i svemu,
i iz nekog razloga jedne večeri sam crtao automat za prodaju,
razmišljajući o slikanju automata,
i bočica sa mojom DNK je stajala tu,
i video sam ovu predivnu saradnju između
niti DNK i koturova na automatu za prodaju.
Naravno, odlučio sam da napravim umetničku instalaciju
koja se zove Automat za DNK.
Evo ga.
(Muzika)
["Automat za DNK je umetnička instalacija o našem većem pristupu biotehnologiji."]
["Za razumnu cenu, možete kupiti uzorak
ljudske DNK iz tradicionalnog automata."]
["Svaki uzorak je upakovan sa retkim
portretom ljudskog primerka iz ograničene serije."]
["Automat za DNK se prema DNK odnosi
kao retkom materijalu i fokusira se
na pravne probleme vlasništva DNK."]
Gabrijel Garsija-Kolombo: Automat za DNK je trenutno
u nekoliko galerija u Njujorku,
i zapravo se prilično brzo rasprodaje.
Trenutno smo kod prve serije od 100 komada
i nadamo se još jednoj uskoro.
Zapravo bih više voleo da ga ubacim u metro,
poput stanica Grand Sentral ili Pen,
odmah pored drugih, pravih automata na tim mestima.
Ali zapravo sa ovim i dosta drugih umetničkih projekata,
želim da publici postavim pitanje, a to je,
kada biotehnologija i DNK sekvenciranje
postanu jeftini poput, recimo, laserskog sečenja
ili 3D štampanja ili kupovine kavijara iz automata,
da li ćete još uvek dati svoj uzorak DNK da bude deo automata?
I koliko će vredeti ti uzorci?
I da li ćete kupiti nečiji uzorak?
I šta ćete moći da uradite s tim uzorkom?
Hvala vam.
(Aplauz)